ຄະນະຕຸລາການ ໄດ້ຕັດສິນວ່າ ທ້າວ Dylann Roof ຜິດ ທຸກຂໍ້ຫາ ຂອງການຄາດຕະກຳ ໃນໂບດ ຢູ່ ສຫລ
​ໃນ​ວັນ​ທີ 3 ​ເດືອນມັງກອນ ທ້າວ Roof ຈະປະເຊີນຂັ້ນ​ຕອນ​ທີສອງ​ຂອງ​ການ​ດຳ​ເນີ​ຄະ​ດີ ທີ່​ຈະ​ຕັດສິນ​​ວ່າ ຈະ​ຖືກ​ລົງ​ໂທດ​ປະຫານ​ຊີວິດ ຫລື ຈະ​ຕິດ​ຄຸກ​ຕະ​ຫລອດ​ຊີວິດ.
ຕຸລາການ ຢູ່ລັດ South Carolina ໄດ້ພົບເຫັນ ຜູ້ທີ່ສາບານຕົນ ເປັນກຸ່ມຊາວຜິວຂາວ ຈຳແນກຜິວພັນ ມີຄວາມຜິດຕໍ່ຄວາມກຽດຊັງໃນສານລັດຖະບານກາງ ຂອງການຍິງສັງຫານສະມາຊິກຂອງໂບດ ເກົ້າຄົນທີ່ເປັນຄົນຜິວດຳ ຢູ່ໂບດປະຫວັດສາດໃນເມືອງ Charleston ໃນປີແລ້ວນີ້ ທ້າວ Dylann Roof ອາຍຸ 22 ປີຍັງໄດ້ພົບເຫັນວ່າ ມີຄວາມຜິດໃນການລົບກວນ ການປະຕິບັດທາງສາສະໜາ ຕໍ່ພວກທີ່ລາວໄດ້ຍິງ ລະຫວ່າງການຮຽນຄຳພີ ຢູ່ທີ່ໂບດ Emanuel African Methodist Episcopal ໃນວັນທີ 17 ເດືອນ ມິຖຸນາ ປີ 2015 ຄະນະຕຸລາການໄດ້ລົງຄວາມເຫັນໜ້ອຍກວ່າ ສອງຊົ່ວໂມງ ຫລັງຈາກຫົກມື້ ຂອງ ການໃຫ້ການ ທ້າວ Roof ບໍ່ໄດ້ສະແດງຄວາມໂສກ ເສົ້າ ເສຍໃຈ ອອກມາເລີຍ ໃນຂະນະທີ່ອ່ານການກ່າວຫາ ທ້າວ Roof ຈະປະຊີນໜ້າກັບຄະນະຕຸລາການດຽວກັນ ໃນວັນທີ 3 ເດືອນ ມັງກອນ ລະຫວ່າງຂັ້ນຕອນທີສອງຂອງການດຳເນີຄະດີ ທີ່ຈະຕັດສິນໃຈວ່າ ລາວຈະຖືກລົງ ໂທດປະຫານຊີວິດ ຫລື ຈະຕິດຄຸກຕະຫລອດຊີວິດ ປາດສະຈາກການຝາກໂທດ ໃນການໃຫ້ການສາລະພາບຕໍ່ເຈົ້າໜ້າທີ່ລັດຖະບານກາງ FBI ມືປືນໄດ້ກ່າວວ່າ ລາວ ໄດ້ນຳປະຕິບັດການສັງຫານ ຫລັງຈາກໄດ້ຄົ້ນຄວ້າຫາ  ຢູ່ໃນອິນເຕີແນັດ ຢູ່ໃນບັນທຶກສຽງອັນຍາວຂອງການດຳເນີນຄະດີ ທ້າວ Roof ໄດ້ກ່າວຕໍ່ເຈົ້າໜ້າທີ່ FBI ວ່າ ລາວໄດ້ເລືອກເອົາໂບດ Mother Emanuel ເພາະວ່າ ເປັນໂບດປະຫວັດສາດ ທີ່ສຳຄັນແກ່ປະຊາຄົມຜິວດຳ ໂບດນີ້ ເປັນບ່ອນ ເກົ່າແກ່ທີ່ສຸດຢູ່ພາກໃຕ້ ແລະຜູ້ກໍ່ຕັ້ງຄົນນຶ່ງ ທ່ານ Denmark Vesey ໄດ້ນຳພາພວກ ຂ້າທາດທຳການປະຕິວັດ ທີ່ລົ້ມແຫລວ ໃນປີ 1822 ຊຶ່ງໄດ້ກົດດັນໃຫ້ໂບດນີ້ ຕ້ອງໄດ້ ຫລົບລີ້ຢູ່